Šta se kaže u prvim reagovanjima na Bušov govor o stanju unije
Dejvid Hamilton, direktor programa za energetiku u ekološkoj organizaciji Siera Klub, smatra da predsednikovi predlozi u sferi energeti
Druga polovina Bušovog govora bila je prevashodno posvećena domaćim temama od kojih je preovladavala jedna: jačanje američke konkurentnosti na polju energetike kako bi došlo do većeg prosperiteta. Predsednik smatra da američko takmičenje na svetskom tržištu ometaju visoki troškovi električne energije i američka potrošnja goriva koja se otima kontroli. Buš, koji se nekada u Teksasu bavio trgovinom naftom, predložio je da se za 22% poveća finansiranje federalnih programa za razvoj alternativnih izvora energije, uključujući solarnu, i energiju vetra, kao i alternativna goriva poput etanola, razvoj takozvanih hibridnih vozila i vozila na vodonični pogon. No,  direktor programa za energetiku u ekološkoj organizaciji Siera Klub, smatra da predsednikovi predlozi u sferi energetike neće dovesti do značajnijih promena. Bušovi predlozi u sferi energetike takodje su naišli na hladan prijem kod nekih konzervativnijih analitičara, čija je ideologija sličnija predsednikovoj. Oni smatraju da je, kada je reč o energetici, pogrešno da se država meša u slobodno tržište. Iznoseći odgovor Demokratske partije na predsednikovo govor, guverner Virdžinije  izjavio je da Amerikanci danas troše više energije nego ikada ranije, plaćaju je po skupljim cenama, i više su nego ikada zavisni od nafte koja stiže sa Bliskog istoka. On je dodao da naftne kompanije u ovom trenutku stiču «rekodne profite», i naglasio potrebu za većim javnim investicijama u alternativne izvore energije. « Sam OPEK ne deli gledište da čovek može jednostavno, preko noći ili u kratkom vremenskom periodu, da odustane od nafte, ili da možemo da se odreknemo nafte iz određenih delova sveta. Ja gledam na naftu kao na izvor koji koristi ceo ljudski rod, a to je i stav OPEK-a», rekao je u prvom reagovanju , predsednik Organizacije država izvoznica nafte i, takođe, ministar nafte Nigerije. Potrošači s ove strane okeana, takođe su skeptični, barem sudeći prema prvim reagovanjima. «Još ne mogu da kažem da me je predsednik ubedio. On treba da sedne sa svojim savetnicima i pripremi plan koji će stvarno da ubedi američku javnost da on može da nas izvuče iz ovoga gde smo sada», kaže naša sugrađanka , stanovnik Nju Džerzija, poručuje da bi predsednik, umesto na naftu, trebalo više da se usredsredi na zdravstvenu zaštitu i vraćanje vojnika iz Iraka, dok vozač Sajonara Rivera kaže da narod treba da istupi i kaže da takođe podržava alternativne energije, pa će se onda nešto i dogoditi.